**LISARAHASTUSE KALUKATSIOONI ÕIENDI LISA 01**

**TÖÖVÕTULEPING NR 06.02.2024 nr 3-6/24/89-1**

Kuupäev 01.04.2024

**Lisarahastuse kalkulatsiooni alusdokument:** Töövõtulepingu nr 06.02.2024 nr 3-6/24/89-1

**Lisarahastuse kalkulatsiooni selgitus:** Lisarahastuse taotlemine seoses projekti mahtude suurenemisega

Leping nr 06.02.2024 nr 3-6/24/89-1 on sõlmitud Projektibüroo OÜ ning Riigi Kaitseinvesteeringute Keskuse poolt 07.02.2024 aastal.

Projektibüroo OÜ osales Riigi Kaitseinvesteerinute Keskuse poolt korraldatud hankes (viitenumber 274323), mille ka võitis summaga 9800 eurot + km. Antud hanke juurde oli lisatud tehniline kirjeldus, kus on välja toodud hooned, millele ekspertiisi vaja teostada on. Hooneteks olid:

* Universaalhall (netopind 600 m2)
  + 8 x magalahalli
  + Söögihall
  + Köögihall
* Pesuhoone (netopind 400 m2)
* Katlamaja (netopind 753 m2)

Antud tehnilise kirjelduse järgi on aru saada, et universaalhalli alla kuuluvad 8xmagalahall, söögihall ja köögihall suletud netopinnaga 600 m2. Projekti kätte saades selgus, et universaalhalli juurde lisatud kolm hoonet on ekspertiisi tulemusel osutunud eraldi hooneteks, mille suletud netopindala on üle kahe korra suurem kui algselt planeeritud.

* Universaalhall (netopind 600 m2) – kokku 1648,6 m2
  + 8 x magalahalli – 523,6 m2
  + Söögihall – 522 m2
  + Köögihall – 603 m2

Antud olukorras on ühe hoone asemel vaja üle vaadata ja käsitleda kolme eraldiseisvat hoonet, mis viib tööde mahtude märkimisväärse kasvuni. Samuti tuleb märkida, et tööde maht suureneb sama palju, kui on projektides määratud pindala, mis ületab oluliselt Teie poolt kehtestatud 15% piirmäära.

Sõlmitud lepingus ei ole antud olukorda piisavalt detailselt kirjeldatud, seetõttu tuginedes lepingu punktile 1.3, käsitleme Riigihangete Seaduse §123. Nimetatud sätte kohaselt on võimalik taotleda täiendavat tasu 50% ulatuses hankelepingu algsest maksumusest, kui hankealused dokumendid ei sisalda täiendavate asjade, teenuste või ehitustööde osas piisavat käsitlemist ning nende lisamine on vajalik hankelepingu edukaks täitmiseks.

Pidades silmas esitatud selgitust, lepingut ja seadust, palub Töövõtja Tellijal arvestada lisamakse maksmisega summas 6080 eurot, millele lisandub käibemaks.

Riigi Kaitseinvesteeringute Keskuse nimel Projektibüroo OÜ nimel

(allkirjastatud digitaalselt) (allkirjastatud digitaalselt)

Peeter Karja Ilja Jevlanov

Juhatuse liige